Diari Oficial de la Generalitat Valenciana


Sumari del DOGV 4097, del 01-10-2001 (2001/9235)

Edicte de l'Institut Valencià de la Joventut pel qual es fa saber a les persones interessades.
----------------------------------------------------------------------------------------------

### Dades del document

Número de DOGV
:   4097

Data del DOGV
:   01-10-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/9235


Organisme emissor
:   Institut Valencià de la Joventut

Tipus de document
:   Anunci

Edicte de l'Institut Valencià de la Joventut pel qual es fa saber a les persones interessades. [2001/S9235]
  
Ha sigut impossible efectuar directament la notificació de la Resolució de 15 de juny de 2001, del director general de l'Institut Valencià de la Joventut, en relació amb la revocació de determinades ajudes concedides per al lloguer d'habitatges per parelles de jóvens per Resolució de 6 de juny de 2000 -cosa que s'ha intentat sense cap resultat- a les persones que a continuació s'indica,
  
- Javier Berlanga Ordóñez, amb últim domicili conegut a Torrent, c/ Padre Méndez, 119, 12.
  
- Tomás Fernández Gómez, amb últim domicili conegut a Gandia, c/ Ferrocarril d'Alcoi, 79, 1, 2.
  
- Jesús Galindo Lasso de la Vega, amb últim domicili conegut a València, c/ de la Conquesta, 3, 3.
  
Per tant, i en compliment del que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a fer pública la referida resolució:
  
"I. Per ordre de 5 d'agost de 1999, de la Conselleria de Cultura, Educació i Ciència (d'ara endavant, Ordre de 5 d'agost de 1999), es van convocar ajudes econòmiques per al lloguer d'habitatges per parelles de jóvens.
  
II. Per resolució del director general de l'Institut Valencià de la Joventut, de data 6 de juny de 2000, de concessió d'ajudes econòmiques per al lloguer d'habitatges per parelles de jóvens, es va acordar concedir a les persones que a continuació es detalla les quantitats següents:
  
Exp. Sol·licitant Subvenció
  
P-7 Javier Berlanga Ordóñez 99.000 PTA
  
P-24 Tomás Fernández Gómez 180.000 PTA
  
P-94 Jesús Galindo Lasso de la Vega 67.500 PTA
  
III. A l'empara del que disposa la base novena de la dita ordre de 5 d'agost de 1999, de la Conselleria de Cultura, Educació i Ciència, la Resolució de 6 de juny de 2000, especificava, en el punt tercer, que en el termini de 10 dies a partir de l'endemà de la notificació s'havia de presentar:
  
Rebuts de lloguer corresponents a 1999, per un import, com a mínim, del doble de la quantitat subvencionada.
  
Certificat negatiu de l'Agència Estatal Tributària corresponent a l'exercici 1998, en el supòsit que en el moment oportú no s'haguera pogut presentar per estar en fase de gravació.
  
Certificat d'inscripció en el Registre d'Unions de Fet de la Comunitat Valenciana, en el supòsit que en el moment oportú només s'haguera presentat la sol·licitud a la que es fa referència en la base tercera punt 6 de l'annex I de l'ordre.
  
Cas que l'ajuda concedida fora superior a 300.000 pessetes s'havia de presentar:
  
Certificat de l'Agència Estatal Tributària acreditatiu que ambdós membres de la parella es trobaven al corrent en les obligacions tributàries en el moment que va acabar el termini de presentació de sol·licituds, o la seua sol·licitud.
  
Certificat de la Conselleria d'Economia i Hisenda acreditatiu que ambdós membres de la parella es trobaven al corrent en les obligacions tributàries en el moment que va acabar el termini de presentació de sol·licituds, o la seua sol·licitud.
  
Certificat de la Seguretat Social acreditatiu que ambdós membres de la parella es trobaven al corrent en les obligacions davant de la Seguretat Social en el moment que va acabar el termini de presentació de sol·licituds, o la seua sol·licitud.
  
IV. Atés que els beneficiaris abans relacionats siga no aportaren la documentació requerida siga la presentaren fora del termini previst a l'efecte, es va iniciar el tràmit d'audiència de conformitat amb el que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, perquè en el termini de deu dies pogueren al·legar tot allò que estimaren pertinent als seus interessos. Cosa que se'ls va notificar en forma, sense que s'hi formulara cap al·legació.
  
V. D'acord amb el que disposa l'apartat 2 de la base novena de l'ordre de 5 d'agost de 1999, "L'incompliment de l'obligació de justificació suposarà la pèrdua del dret al cobrament.".
  
En virtut de tot el que s'ha exposat, atés allò que disposa la base novena de la dita Ordre de 5 d'agost de 1999, de la Conselleria de Cultura, Educació i Ciència, en ús de les atribucions conferides per la Llei 4/1989, de 26 de juny, sobre l'Institut Valencià de la Joventut, resolc:
  
Revocar les ajudes per al lloguer d'habitatges per parelles de jóvens concedides per Resolució de 6 de juny de 2000 a les personas indicades a continuació, pels imports que s'hi detalla, i, en conseqüència, anul·lar-les.
  
Exp. Sol·licitant subvenció
  
P-7 Javier Berlanga Ordóñez 99.000 PTA
  
P-24 Tomás Fernández Gómez 180.000 PTA
  
P-94 Jesús Galindo Lasso de la Vega 67.500 PTA
  
Contra aquesta resolució, que posa fi a la via administrativa es podrà interposar potestativament recurs de reposició davant del director general de l'Institut Valencià de la Joventut, en el termini d'un mes comptador a partir de l'endemà de la seua notificació, o bé, directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua notificació. Tot això de conformitat amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'hi utilitze qualsevol altra via que es considere oportuna."